stanford-oval/wikipedia huggingface dataset:
שאן תומאס
ביוגרפיה

תומאס נולדה בסטרטפורד על האייבון ולמדה משחק ב-Royal Central School of Speech & Drama. היא הופיעה בתיאטרון, בטלוויזיה ובסרטי קולנוע כגון "הארי פוטר ומסדר עוף החול" בו גילמה את אמיליה בונז.
ב-2002 הופיעה תומאס בהפקה של תיאטרון וסט אנד בלונדון של המחזה "Up for Grabs" לצדה של מדונה. המבקר מייקל בילינגטון שיבח את הופעתה במחזה.
ב-2004 שיחקה תומאס בתפקיד ראשי בדמות ליידי מקבת' בהפקה של הלהקה השייקספירית המלכותית של המחזה "מקבת''" בסטרטפורד על האייבון. בילינגטון כתב עליה ש"שאן תומאס נולדה לגלם את ליידי מקבת'. יש בה את המינון הנכון של התקפה, סקסיות ודחף רגשי".
במחזמר "אביב מתעורר" שהועלה בלונדון ב-2009 גילמה תומאס יחד עם ריצ'רד קורדרי את כל הדמויות המבוגרות.
ב-2010 שיחקה תומאס בתפקיד ראשי בדמות המלכה בהפקה של התיאטרון הלאומי ויילס של המחזה "הפרסים" מאת אייסכילוס, וזכתה לשבחים בעיתון הגרדיאן.
ב-2011 גילמה תומאס את ליידי מרתה בתיאטרון נורתן סטייג' ושפילד בהפקה של המחזה "מי מפחד מווירג'יניה וולף??" מאת אדוארד אלבי.
ב-2012 החלה לגלם את אטורלופ בסדרת הטלוויזיה של ה-BBC "מרלין".
תומאס קראה שירה ברדיו 3 של ה-BBC בתוכנית "Words and Music". היא הקליטה ספרי שמע אחדים בהם הרומן "I Think I Love You" מאת אליסון פירסון ואת "A Short History of Tractors in Ukrainian" מאת מרינה לוויקה.
ביוגרפיה > חיים אישיים

בילדותה חייתה תומאס בקנדה. אחותה היא השחקנית שרה מאיר-תומאס. בן זוגה הוא המשורר הבריטי טוני הריסון.
הערות שוליים

↑  "Exclusive: More Potter casting". BBC. 10 בפברואר 2006. נבדק ב-1 בפברואר 2017. {{cite web}}:  (עזרה)
↑  Billington, Michael (24 במאי 2002). "Up For Grabs, Wyndham's Theatre, London". The Guardian. נבדק ב-31 בינואר 2017. {{cite web}}:  (עזרה)
↑  "RSC Macbeth". The Guardian. 19 במרץ 2004. נבדק ב-31 בינואר 2017. {{cite web}}:  (עזרה)
↑  Spencer, Charles (4 בפברואר 2009). "Spring Awakening at the Lyric, Hammersmith - review". The Telegraph. נבדק ב-31 בינואר 2017. {{cite web}}:  (עזרה)
↑  Billington, Michael (13 באוגוסט 2010). "The Persians". נבדק ב-31 בינואר 2017. {{cite web}}:  (עזרה)
↑  Brennan, Clare (27 במרץ 2011). "Who's afraid of Virginia Woolf. Sheffield Crucible". The Observer. נבדק ב-31 בינואר 2017. {{cite web}}:  (עזרה)
↑  "Merlin: Disir". BBC. נבדק ב-31 בינואר 2017. {{cite web}}:  (עזרה)
↑  "Nocturne". BBC Radio 3. נבדק ב-31 בינואר 2017. {{cite web}}:  (עזרה)
↑  "Sian Thomas narrated Audio Books". Simply Audio Books. נבדק ב-31 בינואר 2017. {{cite web}}:  (עזרה)
↑  Vernon, Sarah (2003). "Archive Interview • SIAN THOMAS • The Price • Apollo Theatre • 2003". Rogues & Vagabonds. נבדק ב-31 בינואר 2017. {{cite web}}:  (עזרה)
↑  McLean, Craig (11 בפברואר 2007). "Dirty Harry". Guardian Unlimited. נבדק ב-11 בפברואר 2007. {{cite news}}:  (עזרה)
| --- | --- |
בקרת זהויות :  GND: 1061919641  ISNI: 0000 0001 3379 9523  LCCN: no96027560  MusicBrainz: 5ed85112-abda-46ea-b9e7-a8a61f42a875  NKC: xx0124338  VIAF: 124829748   WorldCat (עם VIAF): 124829748
רעמסאום

רעמסאום הוא המקדש ששימש להנצחתו של פרעה רעמסס השני. האתר נמצא בנקרופוליס של תבאי אשר במצרים העליונה, מצידו המערבי של הנילוס מול העיר לוקסור. השם רעמסאום ניתן לאתר על ידי ז'אן-פרנסואה שמפוליון אשר היה הראשון שפענח את כתב החרטומים המצרי. שמפוליון ביקר באתר בשנת 1829. הוא זיהה את ההירוגליף של שמו של רעמסס השני ואת תוארו על קיר המבנה. שמו העתיק של המבנה היה "בית מיליון השנים של אוסרמע'תרע-סטפנרע ("הצדק של האל רע חזק, נבחר האל רע" = תוארו של רעמסס השני) אשר אוחד עם תבאי העיר בתחומו של אמון".
השרידים

האתר נמצא במישור ההצפה של הנילוס. ההצפה שהתרחשה פעם בשנה פגעה ביסודות המקדש וסביבתו. האתר הוזנח במשך שנים. בתחילת האמונה הנוצרית במצרים המקדש שימש ככנסייה נוצרית. המקדש של רעמסס פורק לאחר התקופה הרומית, ולבני הגיר נשרפו במטרה ליצור סיד. האתר כולל סדרה של מקדשים המוקדשים למלכים מתקופת הממלכה החדשה, הקבורים בעמק המלכים. האתר כולל גם בית קברות מתקופת הממלכה התיכונה.
רעמסאום - אולם העמודים
שטפן קראפט

שטפן קראפט (בגרמנית: Stefan Kraft; נולד ב-13 במאי 1993 בשווארצבאך) הוא קופץ סקי אוסטרי. הוא אלוף עולם 3 פעמים פעמיים מקפיצה מגבעה גבוהה ופעם אחת מגבעה רגילה. הוא מחזיק גביע העולם בסקי קפיצות בשנים 2017 ו-2020. במהלך הקריירה שלו הוא זכה ב-21 ניצחונות במסגרת סבב גביע העולם. הוא מחזיק בשיא העולם בקפיצות סקי הוא קפץ בוירוקסנד ב-2017 למרחק של 253.5 מטר. הוא השתתף במשחקים האולמפים ב-2018 וסיים במקום ה-13 בגבעה הרגיל, במקום ה-18 בגבעה הגבוהה ובמקום הרביעי בתחרות הקבוצתית.
רורי ג'יי. סייפר

| --- | --- |
אין תמונה חופשית
 לידה:  3 באפריל 1996 (בן 28) סלאו, הממלכה המאוחדת 
 שם לידה:  Rory Jonathon Saper 
 מדינה:  הממלכה המאוחדת 
 תקופת הפעילות:  מ-2012 
 מקום לימודים:  בית הספר הארו  Davenies School  ביקונספילד 
 פרופיל ב-IMDb
 
רורי ג'ונתון סייפר (באנגלית: Rory Jonathon Saper; נולד ב-3 באפריל 1996) הוא שחקן אנגלי.
ביוגרפיה

סייפר נולד בסלו לקמילה ורוג'ר וגדל בביקונספילד עם שתי אחיותיו הגדולות. אביו הוא שחקן תיאטרון. הוא למד בבית הספר דאווניס ובבית הספר הארו.
קריירה

לאחר ששיחק ויצר מספר סרטים קצרים שצילם עם חברו והעלה אותם ליוטיוב, סייפר נבחן בגיל חמש עשרה כדי לשחק במה שתהיה הופעת הבכורה שלו בסרט העלילתי כדמות הכותרת של סרט הערפדים הקנדי Rufus, שהוקרן בבכורה ב-2012.
לאחר שסיים את לימודיו בבית ספר, שיחק בדרמת הספורט הבריטית The Pass וכגרסה צעירה לטרזן של אלכסנדר סקארסגארד בסרט האגדה של טרזן בשנת 2016.
בשנת 2018, סייפר ערך את הופעת הבכורה שלו בטלוויזיה כשהחל לככב בסדרת הטלוויזיה נסיכת הזמן בתור מקס אלווארז, תפקיד אותו ישחק בשתי העונות הראשונות. בשנת 2020 הוא הופיע בסרט האינדי Summerland. בשנת 2023 שיחק בסרט Kindling ושנה לאחר מכן שיחק בסרט משפיענית.
פילמוגרפיה > קולנוע

| שנה | כותרת | תפקיד | הערות |
| --- | --- | --- | --- |
| 2012 | רופוס | רופוס |  |
| 2016 | The Pass | בל בוי |  |
| 2016 | Infinite |  | סרט קצר |
| 2016 | האגדה של טרזן | טרזן הצעיר |  |
| 2016 | Considering Love and Other Magic | סטיבן |  |
| 2017 | Incontrol | ויקטור |  |
| 2017 | Money Drugs | ריאן ארוסמית' | סרט קצר |
| 2020 | Summerland | אוליבר |  |
| 2022 | Kill Them with Kindness | לואיס | סרט קצר |
| 2022 | משפיענית | ריאן |  |
| 2023 | Kindling | פלוד |  |
פילמוגרפיה > טלוויזיה

| שנה | כותרת | תפקיד | הערות |
| --- | --- | --- | --- |
| 2018–2020 | נסיכת הזמן | מקס אלוורז | תפקיד ראשי (עונות 1-2); קול אורח (עונה 3) |
| 2021 | Close to Me | ג'וש | פרק אחד |
פילמוגרפיה > קליפים

| שיר | שנה | אמן | הערות |
| --- | --- | --- | --- |
| "Spirit Level" | 2020 | Ocean Flaws |  |
| "Six Days in June" | 2020 | The Fratellis |  |
| "Six Days in June" | 2021 | The Fratellis |  |
פרסים ומועמדויות

| שנה | פרס | קטגוריה | כותרת | תוצאה | הערות |
| --- | --- | --- | --- | --- | --- |
| 2013 | פסטיבל הסרטים של לאס וגאס | Male Indie Icon Award | רופוס | זכייה |  |
הערות שוליים

↑  "Rufus Review". That Shelf. 25 ביולי 2013. נבדק ב-9 ביולי 2022. {{cite web}}:  (עזרה)
↑  Volmers, Eric (8 ביולי 2013). "How a vampire movie brought budding British actor Rory J. Saper to Canada". נבדק ב-4 בנובמבר 2015. {{cite web}}:  (עזרה)(הקישור אינו פעיל, August 2022)
↑  Hopewell, John (13 ביולי 2017). "'Find Me in Paris' Sets Cast, Directors (EXCLUSIVE)". נבדק ב-9 ביולי 2022. {{cite web}}:  (עזרה)
↑  Grater, Tom (6 באוגוסט 2021). "'Sex Education' Star Boards UK Feature 'Kindling'; Venice Passion For Film Award; ITV Hub Record – Global Briefs". נבדק ב-9 ביולי 2022. {{cite web}}:  (עזרה)
↑  Ulitski, Rob (3 ביולי 2020). "The Fratellis 'Six Days In June' by Connor O'Hara". Promonews. נבדק ב-23 ביולי 2022. {{cite web}}:  (עזרה)
↑  Paludipan, Justin (21 ביולי 2013). "Rory J. Saper - Las Vegas Film Festival's 2013 Male Indie Icon Award Winner". Paludipan Photography. נבדק ב-23 ביולי 2022. {{cite web}}:  (עזרה)
שדרות הציונות

| --- | --- |
שדרות הציונות
שדרות הציונות
 מידע כללי
 על שם:  ציונות, אידאולוגיה שעל פיה קמה תנועה לאומית מודרנית שקראה לשחרור לאומי של העם היהודי ואף להקמתה של מדינה יהודית בארץ ישראל
 מיקום
 מדינה:  ישראל ישראל
 עיר:  חיפה
 שכונה:  הדר הכרמל (ציר עיר תחתית - רמת התשבי)
 קואורדינטות:  32°48′51″N 34°59′09″E﻿ / ﻿32.814277777778°N 34.98575°E﻿ / 32.814277777778; 34.98575
  מפת מיקום  מפה מפורטת   (למפת חיפה מוגדלת) שדרות הציונות(למפת חיפה רגילה) שדרות הציונות(למפת הגליל המערבי רגילה) שדרות הציונות(למפת הגליל המערבי מוגדלת) שדרות הציונות  he tabBackground:;tabBorder:#aaa;defaultTab:0;
 
שדרות הציונות הן עורק תחבורה ראשי בחיפה המחבר את העיר התחתית עם שכונת כרמל מרכזי. הרחוב מתחיל בצומת אלנבי בוואדי ניסנאס ונמשך עד צומת הכרמל הצרפתי. הוא עובר ברובו במדרונות דרך שכונת הדר הכרמל ומגיע עד מבואות הכרמל.
השדרות נסללו במאה ה-19, כנראה בשנת 1887 על ידי אנשי המושבה הגרמנית שלעשיריה היו וילות על הכרמל. השדרות נקראו תחילה "רחוב ההר" או "דרך ההר", ובערבית "אלג'בל" (الجبل), והן נועדו לחבר בין העיר התחתית והמושבה הגרמנית לבין השכונה הגרמנית כרמלהיים שבמרכז הכרמל. באותה עת שררה יריבות בין הגרמנים הטמפלרים ובין הנזירים הכרמליתים, ובין היתר נסבה המחלוקת בעניין השימוש בדרכים העולות להר.
בזמן המנדט הבריטי הושלם חלקו התחתון (הצפוני) של הרחוב - ונסלל קטע הדרך בין הרחובות אלנבי ויפו, זהו רחוב עין דור של ימינו. בית קברות יווני קתולי ששוכן בין רחוב יפו ודרך העצמאות, מנע סלילה רצופה עד דרך העצמאות וחיבור לתחנת רכבת מרכז.
ב-1939, כחלק ממאורעות תרצ"ו-תרצ"ט, בוצע בדרך ההר פיגוע חבלה כשרימון יד הושלך לעבר אוטובוס נוסעים. כתוצאה מהפיצוץ נהרג אדם אחד ואחדים נוספים נפצעו.
לאחר הקמת מדינת ישראל, שונה שמה של הדרך ל"שדרות או"ם" כהוקרה לאומות המאוחדות על התמיכה בהקמת המדינה בכ"ט בנובמבר. אולם, ב-1975 קיבלה עצרת האו"ם את החלטה 3379 שהשוותה את הציונות לגזענות. לאחר קבלת ההחלטה התקיימו הפגנות, ובעקבותיהן שינתה עיריית חיפה שוב את שם השדרות, הפעם ל"שדרות הציונות", כהתרסה על החלטת האו"ם.
מרביתם של הבתים בחלקה התחתון של השדרה הם בתי אבן ישנים, ואילו במעלה השדרה הבנייה היא חדשה יחסית, מהמחצית השנייה של המאה ה-20. בחלקן המרכזי של השדרות, משני עבריהן, משתרעים הגנים הבהאיים, שהכניסה למרכז המבקרים התת-קרקעי שלהם נעשית משדרות הציונות.
ב-2001 חתמו מספר תושבים ערבים המתגוררים ברחוב על עצומה הדורשת מעיריית חיפה להשיב לרחוב את שמו המקורי, וזאת בטענה כי "הרחוב נקרא על שם תנועה גזענית, שהוקמה על גבו של העם הפלסטיני".
אתרי עניין

הבניין בשדרות הציונות 75 מהווה חלק מן המרכז הבהאי העולמי. הוא שימש במשך השנים כמוקד שממנו פיקח שוגי אפנדי על התפתחות הגנים הבהאים, כמשרד לאדריכלים שהופקדו על הקמת ה"קשת" של המרכז הבהאי, וכחלק מהארכיון הבינלאומי הבהאי (טרם הקמתו של הארכיון הנוכחי ב-1957). כיום שוכנת במבנה מחלקת המקומות הקדושים הבהאית.
הבית במספר 82 תוכנן ב-1937 על ידי האדריכל אדמונד מנסור עבור משפחת בוטאג'י כשלוחה בשם "וינדזור אנקס" של מלון "וינדזור" שפעל במושבה הגרמנית. שלוחה זו נועדה בעיקר לאורחים רמי מעלה. בשתי קומותיו של המלון הקטן היו חדרים, ובקומה העליונה היו אף שתי סוויטות מהודרות. בין האורחים שהתארחו בו היו המלכה האם המצרית, אבא אבן, שארל דה גול, הנציב העליון הרולד מקמייקל והדוכס מרוקסבורו.. במלחמת העצמאות שוכנו במלון ילדים שפונו מקיבוצי עמק הירדן על ידי ועדת המצב של ועד-הקהילה בחיפה. ב-1950 נרכש המבנה על ידי החבל הימי לישראל והוסב לפנימייה של בית הספר הימי שליד הטכניון. ב-1954 עבר המקום לרשות העירייה, שפתחה בו בית ספר יסודי בשם "מעלה הכרמל". בית הספר פעל עד 2009, ונסגר בשל מיעוט תלמידים.
במספר 54 הקימה חברת עזרה של יהודי גרמניה בית חולים במבנה אבן מיוחד. הוא נוהל תחת "עזרה" עד פירוקה של החברה ב-1941, אז הועבר לידי ההסתדרות, שימש בתור המעבדה המיקרוביולוגית המרכזית של קופת חולים כללית במחוז חיפה והצפון בין השנים 1952–1995, וכיום הבניין הוא חלק מהמתחם הבהאי.
במספר 114 של השדרה נמצא גן הפסלים העירוני שבו עומדים פסלי ברונזה מעשה ידי האמנית אורסולה מלבין, רובם בדמויות אנושיות. הגן משמש כנקודת תצפית על מרכז העיר והנמל.
הערות שוליים

↑  אלכס כרמל, תולדות חיפה בימי הטורקים, הוצאת יד בן צבי, 1969, עמ' 133.
↑  מתוך עותק משובש של עיתון הארץ, אוגוסט 1939: הדבר אירע בחמש אחה"צ בערך. על...הדר הכרמל ונהוגה בידי יוסף בלו...שעלתה מ...להדר הכרמל מלאה נוסעים דרך רחוב ההר והגיעה סמוך לבית החולים הממשלתי נזרקה פצצה פרמטיבית. הפצצה פגעה באחד החלונות של המכונית שהיה פתוח ונתפוצצה באויר"
↑  מפת חיפה, 1954, בהוצאת מחלקת המדידות, עם סימון הרח' בשמו שד' או"ם, באתר הספרייה הלאומית, אוסף המפות ע"ש ערן לאור
↑  הלית לוי‏, ערביי חיפה לא רוצים לגור בשד' הציונות - דורשים לשנות את שם הרחוב, באתר וואלה, 9 באפריל 2001
↑  מפת חיפה, 1954, בהוצאת מחלקת המדידות, עם ציון מקום 'מלון וינדסור' (מס' 29 במפתח), באתר הספרייה הלאומית, אוסף המפות ע"ש ערן לאור
↑  מעלה הכרמל, מתוך אתר מק"מ של עיריית חיפה .
↑  ראו גם כאן.
שאנג-צ'י

| --- | --- |

שאנג-צ'י, כפי שהופיע על עטיפת החוברת Shang-Chi Vol.1 #1' מספטמבר 2020. אמנות מאת ג'ים צ'ונג.
 סוג:  גיבור-על
 הוצאה לאור:  מארוול קומיקס
 הופעה ראשונה:  Special Marvel Edition #15 (דצמבר 1973)
 יוצרים:  סטיב אנגלהרט ג'ים סטארלין
 גילום הדמות:  סימו ליו ("שאנג-צ'י ואגדת עשר הטבעות")
 מידע
 כינויים:  מאסטר הקונג-פו, הידיים הקטלניות של הקונג-פו, צ'יינהמן
 סטטוס:  פעיל
 מקצוע:  גיבור-על
 מומחיות:  אמנויות לחימה
 כוחות:  שכפול, מיומנות רבה באמנויות לחימה וקרב פנים אל פנים, שליטה במערכת העצבים, איתור נקודות תורפה, מיומנות בכלי נשק, צלף ומרגל מיומן
 חבר בקבוצה:  סוכני אטלס
 חבר לשעבר בקבוצה:  האוונג'רס, האוונג'רס של סאן-ספוט, האוונג'רס הסודיים, MI6, גיבורים להשכרה, MI5, אבירי מארוול, פורטקטורס, שחזורים עצמאיים בע"מ, סי-פאן,  המחתרת
 סגנון לחימה:  רוב אמנויות הלחימה ביקום מארוול
 אזרחות:  סינית
 דמויות קשורות
 משפחה:  ז'נג זו/פו מנצ'ו (אב, מת) פה לו סווי וקוואי פאר (אחיות למחצה) צל-זז (אח למחצה, מת)
 חברים:  איש הזאב בלילה, מון נייט
 אויבים:  Zheng Zu 
 
שֹׁאנג-צ'י (באנגלית: Shang-Chi, בסינית: 上氣, "עליית הרוח") הוא דמות בדיונית של גיבור-על המופיע בחוברות הקומיקס האוונג'רס ביקום מארוול קומיקס. הדמות הופיעה לראשונה בחוברת Marvel Special Edition #15 מדצמבר 1973, ונוצרה בידי הכותב סטיב אנגלהרט והמאייר ג'ים סטארלין.
שאנג-צ'י הוא בנו של לורד פשע סיני אלמותי, שאימן אותו להפוך לרוצח ומתנקש מיומן. אולם, שאנג-צ'י בגד באביו, והחל להילחם בו ובכוחותיו. שאנג-צ'י נוצר בשנות ה-70 ובתור הארד של הקומיקס, בתקופה שבה קומיקסים העוסקים באמנויות לחימה נעשו פופולריים: איירון פיסט, מיסטי נייט וקולין וינג, טיגריס לבן ועוד. גם לאחר תור הארד, הדמות המשיכה להופיע בכמה וכמה כותרים, וזכתה להתמקדות במיתוג מחדש "מארוול עכשיו!" כשהצטרפה לקבוצת האוונג'רס.
את דמותו בסרט הלייב אקשן "שאנג-צ'י ואגדת עשר הטבעות" גילם השחקן סימו ליו.
ביוגרפיה בדיונית > מקור, מאסטר הקונג-פו

שאנג-צ'י נולד במחוז חונאן שברפובליקה העממית של סין לפו-מנצ'ו, כובש סיני צמא דם שהחל לאמן את שאנג-צ'י מילדותו באמנויות לחימה על מנת שיהפוך למתנקשו הטוב ביותר. הוא נשלח להרוג את דוקטור פטרי, אך כאשר נפגש עם אויבו הגדול של אביו דניס ניילנד סמית, גילה את תוכניותיו של אביו ומרד נגדו. הוא נלחם ב"שמש חצות", נפגש לראשונה עם בלאק ג'ק טאר, המשיך להילחם בפו-מנצ'ו ונתקל ביצור-אדם. הוא פגש את ספיידרמן ואת קלייב רסטון, נלחם בשאדו-סטוקר והציל את דוקטור פטרי מפו-מנצ'ו.
שאנג-צ'י נלחם באחותו למחצה פה לו סווי, ונלחם לראשונה בקרלטון ולקרו, פאוואן ורייזור פיסט. הוא פגש את אהובתו לייקו וו, נאבק במורדילו וברובוט ברינוקיל, נלחם באמן הלחימה "החתול", פגש את איירון פיסט ונלחם בשוקוייב. לאחר קרב נוסף נגד פו-מנצ'ו ואנשיו, שאנג-צ'י התפטר מה-MI6. כהרפתקן הוא חבר לאיירון פיסט, טיגריס לבן וג'ק לבבות, נלחם עם הדבר בארגון H.Y.D.R.A, היה מעורב בתחרות בין דוקטור דום לרובוט אותו יצר ונלחם במרסק-הגולגולות ובזאראן אדון הנשקים.
שאנג-צ'י חבר לספיידרמן, האלמנה השחורה וניק פיורי נגד וייפר, הסמוראי הכסוף ובומרנג, נלחם בפו-מנצ'ו ובפה לו סווי, הקים את קבוצת "שחזורים עצמאיים בע"מ" והיה עד למותו של פו-מנצ'ו. הוא עזר לרום בקרב נגד גזע חייזרי פולש, אך לאחר מותו של פו-מנצ'ו, פירק את שחזורים עצמאיים בע"מ ופרש לחיות כדייג במחוז מרוחק בסין. הוא חזר לחיי ההרפתקנות הקודמים שלו, ועזר לחברי הוותיקים להילחם בקבוצת טרור שמטרתה להניע את ארצות הברית לפעול בצורה אגרסיבית נגד טרוריסטים. הוא הורעל כשהציל את אהובתו, אך נרפא כששתה מסם החיים של פו-מנצ'ו.
ביוגרפיה בדיונית > אבירי מארוול, שנות האלפיים

שאנג-צ'י הצטרף לצוותו של דרדוויל נגד המעניש, לצד האלמנה השחורה, מון נייט ופגיון בין היתר. כעבור כמה הרפתקאות משותפות, הם התפרקו. במהלך אירועי "מלחמת אזרחים", הוא הצטרף לקבוצת גיבורים להשכרה החדשה של מיסטי נייט וקולין וינג, אשר שימשו כאוכפי חוק רישום העל-אנושיים. הוא פיתח רגשות רומנטיים לחברתו לקבוצה טרנטולה, אך טבעה האלים בייש אותו. כאשר הענק הירוק פלש למנהטן, האמבאג הרג את אחד מתינוקות גזע הברוד, והפליל את טרנטולה. כאשר יצא להציל את האמבאג, שאנג-צ'י גילה בדבר עינוייה של טרנטולה בגלל האמבאג, והרג אותו בזעמו. כאשר הקבוצה התפרקה, הוא נראה במדיטציה. שאנג-צ'י הופיע בחוברות "ויסדום", כמדריכו של קילרייבן מיקום זה. כאשר פו-מנצ'ו קם לתחייה, הוא שלח אחר שאנג-צ'י מתנקשים. הוא, מצידו, הצטרף לאוונג'רס הסודיים של קפטן סטיב רוג'רס נגד אביו ומועצת הצל ולבסוף עזב את הצוות.
לפני אירועי "אי העכביש", מאדאם ווב ביקשה משאנג-צ'י לאמן את ספיידרמן באמנויות לחימה על מנת לפצות על אובדן חוש העכביש שלו. במהלך האימונים הם לבשו ציוד מגנטי, על מנת לפתח סגנון לחימה חדש. ספיידרמן נעזר רבות באימוניו כאשר אזרחי מנהטן זכו לכוחות עכבישיים, אך גם שאנג-צ'י נדבק במגפה. לאחר שנרפא ממנה יחד עם שאר המודבקים, הוא עזר לגיבורים בקרב הסופי נגד המלכה. במהלך תקופה זו הוא סבל מסיוטים על הנשקים האלמותיים, וראה את עצמו כעכביש תוקף אזרחים חפים מפשע. הוא גילה שהוא ואיירון פיסט חולמים את אותם סיוטים, ונוצר קרב בינם לבין כלת תשעת העכבישים. הוא הגיע למסקנה בעזרת סילבר סייבל כי כלת תשעת העכבישים אחראית לסיוטיו, ולאחר שהתגבר על הזיות ועל מלכודות פיזיות, מצא אותה. הוא ואיירון פיסט הביסו אותה, אך שאנג-צ'י התמוטט. במקביל, איי אפאיק חושף את עצמו כמוח האמיתי מאחורי חטיפת הנשקים האלמותיים.
ביוגרפיה בדיונית > חבר באוונג'רס

לאחר אירועי "אוונג'רס נגד אקס-מן", קפטן אמריקה ואיירון מן החליטו להגדיל ולחזק את שורות האוונג'רס. שאנג-צ'י היה מהראשונים שהצטרפו, וקיבל את ההצעה מקפטן אמריקה עצמו. במהלך משימה במאדים, כמה מחברי הקבוצה נלכדו, והקפטן הוביל כוח אחר לשם. שאנג-צ'י היה חלק מהכוח השני, נלחם ברובוט שנוצר בידי גזע האלפאס והביס אותו בעזרת קפטן יוניברס. הם הביסו את הכוחות על מאדים, ועזבו. הוא נבחר בידי איירון מן והקפטן לברר כיצד נוצרה קפטן יוניברס, והצליח. הוא וצוות של האוונג'רס חקרו את פעולותיהם של ארגון A.I.M, ובמהלך המשימה, הוא הדף קבוצת נינג'ות קטלנית בעזרת נונצ'קו חשמליים שהוענקו לו.
במהלך אירועי "אינסופיות", שאנג-צ'י ושאר האוונג'רס נסעו לחלל כדי להילחם בגזע "הבנאים" העתיק לצד המועצה הגלקטית. כאשר כמה מחברי הקבוצה נלכדו, שאנג-צ'י והאלמנה השחורה, מניפולד וספיידרוומן יצאו להצילם ושאנג-צ'י הציל את חבריו מהתאדות בעזרת כפפות מיוחדות. לאחר שהביסו את הבנאים, האוונג'רס ובני בריתם מהמועצה הגלקטית נשלחו חזרה לכדור הארץ על מנת להדוף את תאנוס וכוחותיו. הוא, האלמנה השחורה ומניפולד נשלחו להסתנן לבסיסו של תאנוס ולנטרל את קו ההגנה הראשון שלו, אך הם הובסו בידי גמד-שחור וחייליו. הם הביסו את קו ההגנה כאשר מניפולד הביא תגבורת, וגמד שחור נהרג בעזרת גלדיאטור ורונאן המאשים. לבסוף, בנו של תאנוס כלא אותו והפלישה הסתיימה.
הוא נשלח למדריפור יחד עם וולברין, וניסה לסכל את מזימתם של גורגון והיד לעורר דרקון רדום מתחת למדריפור, ונכשל. בעוד צוות גיבורי-על אחר נלחם בדרקון, שאנג-צ'י נעשה לענק באמצעות חלקיקי פים, הביס את הדרקון ותלש את בסיסו של גורגון ממדריפור. כאשר S.H.I.E.L.D שלחו את האוונג'רס לצוד את האילומינטי, שאנג-צ'י עבר לצוות אוונג'רס חלופי בהנהגת סאן-ספוט. הוא ופוד נשלחו לחקור את אחת מפצצות המקור של אקס-ניהילו שנחתה ביפן, וכאשר הגיעו לשם, שאנג-צ'י זכה ליכולת שכפול.
הערות שוליים

↑  Marvel Special Edition #15-16, Master of Kung Fu #17-19
↑  Giant-Size Spider-Man #2
↑  Giant-Size Master of Kung Fu #3
↑  Master of Kung Fu #26
↑  Master of Kung Fu #29-31
↑  Master of Kung Fu #33
↑  Master of Kung Fu #34-35
↑  Master of Kung Fu 38-39
↑  Master of Kung Fu Annual #1
↑  Master of Kung Fu #42-43
↑  Master of Kung Fu #51
↑  Deadly Hands of Kung Fu #31
↑  Marvel Two-in-One #29
↑  Master of Kung Fu #59-60
↑  Master of Kung Fu #61
↑  Master of Kung Fu #77
↑  Marvel Team-Up #84-85
↑  Master of Kung Fu #83
↑  Master of Kung Fu #94
↑  Master of Kung Fu #118
↑  Rom #38-39
↑  Master of Kung Fu #125
↑  Marvel Comics Presents #8
↑  Master of Kung Fu: Bleeding Black #1
↑  Marvel Knights #1-15
↑  Heroes for Hire Vol.2 #1-15
↑  Wisdom #6
↑  Secret Avengers #6-10
↑  Secret Avengers #6-10
↑  Amazing Spider-Man #666-673
↑  Spider-Island: Deadly Hands of Kung Fu #1-3
↑  Avengers Vol.5 #1-13
↑  Avengers Vol.5 #14-23
↑  Avengers World #1
↑  Avengers World #3
↑  Avengers World #7
↑  Avengers World #13-14
↑  Avengers Vol.5 #38
רימילק

שגיאות פרמטריות בתבנית:חברה מסחרית 
שימוש בפרמטרים מיושנים [ אנשי מפתח ]
| --- | --- |

 נתונים כלליים
 סוג:  חברה פרטית
 מייסדים:  אביב וולף ד"ר אורי כוכבי
 תקופת הפעילות:  14 ביוני 2019 – הווה (5 שנים) 
 מיקום המטה:  פארק המדע, רחובות, ישראל
 ענפי תעשייה:  מזון
 מוצרים עיקריים:  חלבוני חלב שאינם מן החי
 מנכ"ל:  אביב וולף
 אנשי מפתח:  ד"ר אורי כוכבי (מנהל טכנולוגיות ראשי)
 עובדים:  75
  
 www.remilk.com
 
רימילק בע"מ (בלועזית: Remilk) היא חברה ישראלית העוסקת בייצור חלבוני חלב הזהים לחלבוני חלב מן החי באמצעות טכנולוגיית תסיסה מיקרוביאלית. החברה פיתחה שיטת תסיסה על בסיס שמרים על מנת לייצר חלבוני חלב בעלי תרכובת כימית זהה לזו של חלב המיוצר על ידי פרות.
היסטוריה

רימילק הוקמה בפברואר 2020 על ידי אביב וולף וד"ר אורי כוכבי.
בדצמבר 2020 השלימה החברה סבב גיוס של 11 מיליון דולר. בין המשקיעות נמנתה אחת מחברות החלב המובילות בגרמניה, Hochland ולצידה חברות מזון ישראליות כגון: תנובה וטמפו.
בנובמבר 2021, קרן הון הסיכון Hanaco Ventures הובילה סבב גיוס עבור החברה וגייסה 120 מיליון דולר.
באפריל 2022 הודיעה החברה כי היא מתכננת לפתוח בדנמרק את המפעל הגדול בעולם לייצור חלבוני חלב ללא שימוש בפרות.
ביוני 2022 הודיעה החברה כי הוא קיבלה אישור רגולטורי בארצות הברית (Self-affirmed GRAS) למוצרים שהיא מייצרת. באפריל 2023 קיבלה אישור לשיווק בישראל.
מוצר

החברה מייצרת חלבוני חלב הזהים לחלבוני חלב מן החי באמצעות טכנולוגיית תסיסה מיקרוביאלית, בקנה מידה רחב. חלבוני החלב המתקבלים זהים בהרכבם לאלה המיוצרים על ידי פרות, ומהווים בסיס ליצירת מוצרי חלב כגון יוגורט, גבינה וגלידה אך ללא לקטוז, כולסטרול, הורמוני גדילה ואנטיביוטיקה אך זהים בטעם ובמרקם למוצרי החלב שמופקים מחלב מן החי. לפי הרב זאב וייטמן החלב המיוצר הוא פרווה.
הערות שוליים

1 2 3 4 5  BEN-DAVID, RICKY (26 באפריל 2022). "Israel's Remilk to open 'world's largest' facility for cow-free milk in Denmark". The Times of Israel. נבדק ב-1 במאי 2022. {{cite web}}:  (עזרה)
↑  הגר רבט, רימילק, שמייצרת מוצרי חלב ללא שימוש בבע"ח, גייסה יותר מ-11 מיליון דולר, באתר כלכליסט, 9 בדצמבר 2020
↑  "Israeli cultivated dairy co Remilk raises $120m". גלובס. 6 בינואר 2022. נבדק ב-1 במאי 2022. {{cite web}}:  (עזרה)
↑   קורין דגני, רימילק תקים מפעל בדנמרק - הגדול מסוגו בעולם לייצור חלבוני חלב, באתר TheMarker‏, 26 באפריל 2022
↑  מאיר אורבך, אתן משוחררות, פרות: רימילק קיבלה אישור לשיווק חלבון חלב שאינו מן החי בארה"ב, באתר כלכליסט, 7 ביוני 2022
↑  שני אשכנזי, לראשונה בישראל: רימילק קיבלה אישור לשיווק חלב שאינו מן החי, באתר כלכליסט, 27 באפריל 2023
↑  טל שחף, החברה שממציאה מחדש את הגבינה, באתר ynet, 10 באפריל 2020
↑  יהונתן גוטליב, צ'יזבורגר אמיתי וכשר, יש דבר כזה?, באתר ערוץ 7, 4 באוגוסט 2022
רימיני

רימיני (באיטלקית: Rimini) היא עיר במחוז אמיליה-רומאניה שבאיטליה, ובירת נפת רימיני. העיר שוכנת סמוך לחוף הים האדריאטי, בין הנהרות מארקיה (Marecchia) ואוסה (Ausa). ענפי הכלכלה המסורתיים שלה הם ספנות ודיג חופיים, ויחד עם ריצ'ונה (Riccione) היא קרוב לוודאי אתר הנופש המפורסם ביותר בריביירה האדריאטית בקרב האיטלקים. בעיר כ-150,000 תושבים (2018).
אתרים מרכזיים

הקתדרלה מן המאה ה-13 - הייתה במקור בסגנון גותי, אך שונתה לפי הוראת סיג'יזמונדו פאנדולפו מאלאטסטה (Sigismondo Pandolfo Malatesta) לאונה בטיסטה אלברטי, ובעיצוביו של לאונה בטיסטה אלברטי, אך בנייתה מעולם לא הסתיימה. בקתדרלה נמצאים קברים של סיג'יזמונדו ואשתו איזוטה (Isotta).
הקשת של אוגוסטוס - נבנתה בשנת 27 לפנה"ס. גובהה של הקשת 9.92 מטר ורוחבה 8.45 מטר. החומה שמעל הקשת נוספה בימי הביניים.
ערים תאומות

הערים התאומות של רימיני הן:
צרפת סן מור דה פוסה, צרפת
בלגיה סראינג, בלגיה
רוסיה סוצ'י, רוסיה
סנגל זיגינשור, סנגל
ארצות הברית פורט לודרדייל, ארצות הברית
הרפובליקה העממית של סין יאנגג'ואו, הרפובליקה העממית של סין
ראו גם

נמל התעופה הבינלאומי פדריקו פליני
הקשת של אוגוסטוס
רימיני (נפה)

נפת רימיני (באיטלקית: Provincia di Rimini) היא נפה במחוז אמיליה-רומאניה שבצפון איטליה. בירת המחוז היא העיר רימיני ומתגוררים בכ-43% מאוכלוסיית הנפה. הנפה גובלת ברפובליקה העצמאית של סן מרינו. נכון לשנת 2019, המחוז מונה 339,437 תושבים על פני שטח של 922 קמ"ר, המקנה לו צפיפות אוכלוסין של 368 תושבים לקמ"ר. הנפה כוללת 27 קומונות.
עיירות לחופי הים האדריאטי מהוות מוקד תיירות.
בעקבות משאלי עם שנערכו בשנת 2006 ו-2009 מספר מועצות מקומיות הועברו מפזארו אה אורבינו לשטח הנפה.